CELEX: E2020C0007
Language: bg
Date: 2020-02-11 00:00:00
Title: Решение на Надзорния орган на ЕАСТ № 7/20/COL от 11 февруари 2020 година за изменение на Процедурния правилник [2020/482]

2.4.2020   
            
            
               BG
            
            
               Официален вестник на Европейския съюз
            
            
               L 102/16
            
         
      РЕШЕНИЕ НА НАДЗОРНИЯ ОРГАН НА ЕАСТ
      № 7/20/COL
      от 11 февруари 2020 година
      за изменение на Процедурния правилник [2020/482]
      НАДЗОРНИЯТ ОРГАН НА ЕАСТ,
      като взе предвид Споразумението между държавите от ЕАСТ за създаване на надзорен орган и съд („Споразумението за надзорен орган и съд“), и по-специално член 13 от него;
      като има предвид, че е желателно да се изяснят някои аспекти от Процедурния правилник, за да се гарантира по-ясно разграничаване между разискванията на Колегиума, които са поверителни съгласно член 10 от Правилника, и точките, вписани в протоколите от заседанията на Колегиума,
      РЕШИ СЛЕДНОТО:
      
                  1.
               
               
                  Изменя член 9 от Процедурния правилник, като добавя:
                  
                              а)
                           
                           
                              думите „за първото заседание от всеки месец след това“ в края на последното изречение от първия параграф;
                           
                        
                              б)
                           
                           
                              изречението „Проектът на дневен ред е поверителен и остава такъв.“ след първото изречение на втория параграф; както и
                           
                        
                              в)
                           
                           
                              думите „да се заличи точка от проекта на дневен ред или“ след втората запетая в четвъртия параграф от същия член.
                           
                        
            
                  2.
               
               
                  Изменя член 11 от Процедурния правилник, като добавя следния текст като нов параграф след първия параграф от същия член:
                  „Протоколите се основават на дневния ред, одобрен в началото на заседанието, и в тях се записват решенията по същество по отношение на точките от дневния ред, т.е. по принцип дали дадено предложение е прието, отхвърлено или отложено, както и всички взети под внимание точки.“
               
            
         Настоящото решение влиза в сила с приемането му.
         Съставено в Брюксел на 11 февруари 2020 година.
         
            
               За Надзорния орган на ЕАСТ
            
            Bente ANGELL-HANSEN
            
               Председател
            
         
         
            Frank J. BÜCHEL
            
               Член на Колегиума
            
         
         
            Högni KRISTJÁNSSON
            
               Член на Колегиума
            
         
         
            Carsten ZATSCHLER
            
               Приподписващ в качеството си на директор по правните и административните въпроси